|  |  |
| --- | --- |
| Tiranë më |  |
|  Nr.  |

 **RELACION**

**PËR**

 **PROJEKTVENDIMIN**

**PËR**

**PËRFSHIRJEN PËR HERË TË PARË TË VOTIMIT NGA JASHTË VENDIT NË PROCEDURAT E ZAKONSHME TË VOTIMIT**

1. **VLERËSIMI I LIGJSHMËRISË DHE HARMONIZIMI ME LEGJISLACIONIN NË FUQI**

Në mbështetje të nenit 20, pika 1, shkronja “c”, të ligjit nr. 10019, datë 29.12.2008, “Kodi Zgjedhor i Republikës së Shqipërisë”, të ndryshuar, përcaktohet kompetenca e Komisionit Rregullator për të shqyrtuar dhe miratuar projektaktet me karakter normativ, të përgatitura nga administrata e KQZ-së ose nga anëtarët e tij, për zhvillimin për herë të parë të votimit nga jashtë vendit, mbështetur në raportimin e Komisionerit për plotësimin e masave tekniko-organizative që mundësojnë votimin.

Në nenin 24, pika 4 e Kodit Zgjedhor, përcaktohet se Rregullatori duhet të marrë vendim me të paktën 4 vota “pro” për përfshirjen për herë të parë të votimit nga jashtë vendit në procedurat e zakonshme të votimit. Në zgjedhjet vijuese, votimi nga jashtë vendit bëhet automatikisht pjesë përbërëse e procedurave të votimit.

Duke vlerësuar nga pikëpamja e objektit që trajton ky projektvendim, vlerësohet nga ana e ligjshmërisë se është në kompetencë të Komisionit Rregullator për ta shqyrtuar.

1. **PËRMBLEDHJE SHPJEGUESE E PËRMBAJTJES SË PROJEKVENDIMIT**

Në zbatim të dispozitave të sipërcituara është hartuar projektvendimi “Për përfshirjen për herë të parë të votimit nga jashtë vendit në procedurat e zakonshme të votimit”.

Sipas një rrjedhe kronologjike, si vijon gjeni vendimet me karakter normativ të miratuara nga Komisioni Rregullator në përmbushje të detyrimeve të Kodit Zgjedhor.

* Vendim nr. 10, datë 23.10.2024 “Për miratimin e rregullave për regjistrimin e zgjedhësve nga jashtë territorit të Republikës së Shqipërisë dhe përgatitjen e listës së zgjedhësve”.
* Vendim nr. 11, datë 1.11.2024 “Për miratimin e listës së dokumentacionit që kërkohet për të vërtetuar qëndrimin e zgjedhësit shqiptar që voton nga jashtë territorit të Republikës së Shqipërisë, me qëlllim regjistrimin në listen e zgjedhësve jashtë vendit”.
* Vendim nr. 13, datë 12.11.2024 “Për miratimin e rregullave për procedurën e votimit nga jashtë vendit”.
* Vendim nr. 3, datë 24.1.2025 “Për një shtesë në vendimin nr. 10, datë 23.10.2024 “Për miratimin e rregullave për regjistrimin e zgjedhësve nga jashtë territorit të Republikës së Shqipërisë dhe përgatitjen e listës së zgjedhësve”.
* Vendim nr. 8, datë 13.2.2025 “Për disa shtesa dhe ndryshime në vendimin nr. 11, datë 1.11.2024, të Komisionit Rregullator “Për miratimin e listës së dokumentacionit që kërkohet për të vërtetuar qëndrimin e zgjedhësit shqiptar që voton jashtë territorit të Republikës së Shqipërisë, me qëllim regjistrimin në listën e zgjedhësve jashtë vendit”.
* Vendim nr. 7, datë 14.2.2025 “Për miratimin e karakteristikave teknike të fletës së votimit, për zgjedhësit me banim jashtë territorit të Republikës së Shqipërisë, për zgjedhjet për Kuvend të datës 11 maj 2025”.
* Vendim nr. 17, datë 10.3.2025 “Për një ndryshim në vendimin nr. 10, datë 23.10.2024, të Komisionit Rregullator “Për miratimin e rregullave për regjistrimin e zgjedhësve nga jashtë territorit të Republikës së Shqipërisë dhe përgatitjen e listës së zgjedhësve”, të ndryshuar”.
* Vendim nr. 18, datë 10.3.2025 “Për përdorimin e kamerave regjistruese dhe të monitorëve për shfaqjen e fletëve të votimit në vendet e numërimit të votave nga jashtë dhe brenda vendit, në zgjedhjet për Kuvend të datës 11 maj 2025”.

Në përputhje me rrjedhën kronologjike, si më poshtë janë identifikuar aktet e miratuara nga Komisioneri Shtetëror i Zgjedhjeve në zbatim të detyrimeve të përcaktuara në Kodin Zgjedhor.

* Vendim nr. 193, datë 7.11.2025 “Për miratimin e programit të edukimit, informimit dhe ndërgjegjësimit të zgjedhësve nga jashtë vendit, për zgjedhjet për Kuvend të vitit 2025”.
* Vendim nr. 194, datë 7.11.2025 “Për rregullat teknike të administrimit, nëpërmjet “PER”-it, të kërkesave për regjistrimin e zgjedhësve nga jashtë territorit të Republikës së Shqipërisë”.
* Vendim nr. 15, datë 8.1.2025 “Për caktimin e detyrave dhe përgjegjësive të auditëve teknicienë për mbikëqyrjen e veprimeve të realizuara nga KQZ për regjistrimin e shtetasve që votojnë nga jashtë territorit të Republikës së Shqipërisë, për zgjedhjet për Kuvend të datës 11 maj 2025”.
* Vendim nr. 23, datë 9.1.2025 “Për miratimin e rregullores për shqyrtimin nëpërmjet ‘PER’ të kërkesave për regjistrim të zgjedhësve nga jashtë territorit të republikës së Shqipërisë, për zgjedhjet për Kuvend, të datës 11 maj 2025”.
* Vendim nr. 45, datë 28.1.2025 “Mbi miratimin e modeleve të dokumentacionit zgjedhor që do të përdoren gjatë procesit të votimit nga jashtë vendit”.
* Vendim nr. 47, datë 28.1.2025 “Mbi përdorimin në procesin zgjedhor të disa materialeve dhe përcaktimin e karakteristikave të përgjithshme të tyre në përdorim për procesin e votimit nga jashtë vendit”.
* Vendim nr. 105, datë 17.2.2025 “Për miratimin e përmbajtjes së deklaratës tip për zgjedhësit me banim jashtë territorit të Republikës së Shqipërisë, për zgjedhjet për Kuvend të datës 11 maj 2025”.
* Vendim nr. 242, datë 6.3.2025 “Për miratimin e strukturës së shpenzimeve buxhetore shtesë për programin “Zgjedhjet e përgjithshme dhe lokale” për vitin 2025”, në funksion të procesit të votimit nga jashtë”.
* Vendim nr. 260, datë 11.3.2025 “Për miratimin e listës përfundimtare të zgjedhësve që votojnë jashtë territorit të Republikës së Shqipërisë, për zgjedhjet për Kuvend të datës 11 maj 2025”.

Në vijim aktet e miratuara nga Komisioneri Shtetëror i Zgjedhjeve dhe Nënkomisioneri Shtetëror i Zgjedhjeve:

* Vendim nr. 3, datë 8.1.2025 “Për emërimin e auditit teknicien për mbikëqyrjen e procesit të hartimit të listave të zgjedhësve si dhe listave te zgjedhësve me banim jashtë vendit, për zgjedhjet për Kuvend të datës 11 maj 2025”.
* Vendim nr. 11, datë 11.1.2025 “Për emërimin e ndihmësave të auditit teknicien për mbikëqyrjen e procesit të hartimit të listave të zgjedhësve si dhe listave të zgjedhësve me banim jashtë vendit, për zgjedhjet për Kuvend, të datës 11 Maj 2025”.
* Vendim nr. 12, datë 11.1.2025 “Për emërimin e ndihmësave të auditit teknicien për mbikëqyrjen e procesit të hartimit të listave të zgjedhësve si dhe listave të zgjedhësve me banim jashtë vendit, për zgjedhjet për Kuvend, të datës 11 Maj 2025”.
* Vendim nr. 13, datë 13.1.2025 “Për emërimin e auditit teknicien për mbikëqyrjen e procesit të hartimit të listave të zgjedhësve si dhe listave te zgjedhësve me banim jashtë vendit, për zgjedhjet për Kuvend të datës 11 maj 2025”.
* Vendim nr. 16, datë 14.1.2025 Për emërimin e ndihmësit të auditit teknicien për mbikëqyrjen e procesit të hartimit të listave të zgjedhësve si dhe listave të zgjedhësve me banim jashtë vendit, për zgjedhjet për Kuvend të datës 11 maj 2025.
* Vendim nr. 29, datë 23.1.2025 “Për emërimin e ndihmësave të auditëve teknicienë për mbikëqyrjen e procesit të hartimit të listave të zgjedhësve si dhe listave të zgjedhësve me banim jashtë vendit, për zgjedhjet për Kuvend të datës 11 Maj 2025”.

Këto vendime u janë dërguar për konsultim publik nëpërmjet e-mail-it,

* Përfaqësuesve të partive politike;
* Përfaqësuesve të organizatave të diasporës, organizatave të shoqërisë civile vendase të angazhuara në mirëqeverisjen dhe demokratizimin, veprimtaria e të cilave ka në fokus zgjedhjet;
* Medias.

Në datë 27 dhjetor pranë ambienteve të KQZ Shqipëri, u prezantua dhe u testua Platforma Elektronike e Regjistrimit të zgjedhësve nga jashtë territorit të Shqipërisë.

Sipas përcaktimeve të Kodit Zgjedhor, shtetasit shqiptarë që jetojnë jashtë Shqipërisë dhe dëshirojnë të votojnë, duhet të shfaqin vullnetin e tyre për t’u regjistruar në listën e zgjedhësve nga jashtë vendit, të cilët, duke paraqitur një kërkesë individuale për regjistrim përmes Platformës Elektronike të Regjistrimit (PER), pasi të ketë krijuar një llogari në platformë.

Në këtë testim operacional të PER ishin prezent përfaqësues të partive politike, pjestar të organizatave të shoqërisë civile dhe të organizatave të diasporës. Përgjatë testimeve u demostruan 3 skenarë të ndryshëm.

Në përputhje me aktin rregullator, PER përmbush të gjitha cilësitë dhe standardet e kërkuara për platforma të tilla, duke garantuar nivelin më të lartë të sigurisë. Kjo platformë ofron një verifikim të plotë të identitetit të shtetasve që aplikojnë si votues nga jashtë. PER siguron mbrojtjen maksimale të të dhënave personale, duke përmbushur standardet më të avancuara të sigurisë.

Ndërkohë, ecuria e procesit të regjistrimit vijoi me këto të dhëna:

• **294,155** numri i shtetasve që kanë dërguar kërkesë në PER

• **245,975** numri i zgjedhësve të cilëve u është miratuar kërkesa

• Tirana, qarku me % më të lartë të kërkesave të miratuar – 21.3 % ose 52,425 shtetas

• Kukësi, qarku me % më të ulët të kërkesave të miratuara – 1.6 % ose 3,970 shtetas

• **afërsisht 28 orë** koha mesatare nga momenti i mbërritjes së kërkesës deri në miratim/refuzim

• **16,302**, numri më i lartë i kërkesave në ditë (data 2 Mars 2025)

• **6900**, numri mesatar i kërkesave në ditë

• **6618**, numri mesatar i shqyrtimeve në ditë

• Gjermania, **shtetasi A.B**, zgjedhësi i parë që ka dërguar kërkesë në PER në datën 11 janar ora 00.08

• **Shtetasi B.H**, zgjedhësi me moshën më të madhe i regjistruar në PER – **98 vjeç**, datëlindja 1927

• **339 893,** numri i profileve të krijuara në PER

• **100%**, disponueshmëria e sistemit përgjatë periudhës së regjistrimit

• **48.5 %** e shtetasve kanë zgjedhur të përdorin mobile web

• **2.5 %** e shtetasve kanë zgjedhur të përdorin desktop web

• **49 %** e shtetasve kanë zgjedhur të përdorin mobile app;

|  |  |
| --- | --- |
| Data | Nr i kërkesave |
| 3/5/2025 | 53 |
| 3/4/2025 | 13274 |
| 3/3/2025 | 16073 |
| 3/2/2025 | 16302 |
| 3/1/2025 | 9920 |
| 2/28/2025 | 7991 |
| 2/27/2025 | 7510 |
| 2/26/2025 | 6768 |
| 2/25/2025 | 7136 |
| 2/24/2025 | 7920 |
| 2/23/2025 | 11702 |
| 2/22/2025 | 7642 |
| 2/21/2025 | 5375 |
| 2/20/2025 | 5697 |
| 2/19/2025 | 6091 |
| 2/18/2025 | 6469 |
| 2/17/2025 | 6497 |
| 2/16/2025 | 9295 |
| 2/15/2025 | 5995 |
| 2/14/2025 | 4124 |
| 2/13/2025 | 5002 |
| 2/12/2025 | 5494 |
| 2/11/2025 | 5642 |
| 2/10/2025 | 6928 |
| 2/9/2025 | 9962 |
| 2/8/2025 | 7204 |
| 2/7/2025 | 5789 |
| 2/6/2025 | 5738 |
| 2/5/2025 | 5496 |
| 2/4/2025 | 5945 |
| 2/3/2025 | 6478 |
| 2/2/2025 | 9774 |
| 2/1/2025 | 7556 |
| 1/31/2025 | 6160 |
| 1/30/2025 | 6741 |
| 1/29/2025 | 7091 |
| 1/28/2025 | 7046 |
| 1/27/2025 | 6143 |
| 1/26/2025 | 7632 |
| 1/25/2025 | 5610 |
| 1/24/2025 | 5255 |
| 1/23/2025 | 5832 |
| 1/22/2025 | 5513 |
| 1/21/2025 | 5239 |
| 1/20/2025 | 6563 |
| 1/19/2025 | 8260 |
| 1/18/2025 | 5329 |
| 1/17/2025 | 4240 |
| 1/16/2025 | 4424 |
| 1/15/2025 | 3684 |
| 1/14/2025 | 3588 |
| 1/13/2025 | 3795 |
| 1/12/2025 | 4396 |
| 1/11/2025 | 3783 |

Me përfundimin e procesit të regjistrimit të votuesve nga jashtë dhe finalizimin e këtij procesi me miratimin e listës së zgjedhësve nga jashtë, vlerësohet se janë krijuar kushtet që këta zgjedhës ta ushtrojnë të drejtën e tyre të votës nga atje ku ata kanë vendqendrimin.

Mosmiratimi deri tani nga rregullatori i një akti që ka të bëjë me numërimin dhe vlerësimin e votave të votuesve nga jashtë, vlerësojmë se nuk përbën pengesë për të filluar procedurat e dërgimit të fletëve të votimit jashtë. KQZ nuk mund të shtyjë për më vonë përzgjedhjen e operatorit të shërbimit postar dhe printimin e fletëve të votimit.

Miratimi nga Komisioni Rregullator i projektvendimit “Për përfshirjen për herë të parë të votimit nga jashtë vendit në procedurat e zakonshme të votimit”, do t’i hapte rrugën KQZ që të zhvillonte procedurat për përzgjedhjen e operatorit të shërbimit postar, të printimit të fletëve të votimit nga jashtë dhe dërgimit të tyre tek zgjedhësit e regjistruar në listë.

Kushtet ligjore dhe nënligjore për zhvillimin e këtij votimit janë tashmë.

Deri ditën e fillimit të procesit të dërgimit të fletëve të votimit për zgjedhësit nga jashtë, apo edhe deri në mbërritjen e tyre, Rregullatori është në të drejtën dhe mundësinë ligjore dhe kohore të vendosë mbi aktin për numërimin dhe vlerësimin e votave nga jashtë, sikurse mund të bëjë ndryshime në aktet që tashmë ka miratuar për këtë proces.

Për sa më lart në këtë relacion, Komisioneri Shtetëror i Zgjedhjeve, brenda kompetencave të veta, dhe në respektim të detyrimeve e afateve ligjore të përcaktuara në ligjin nr.10019, datë 29.12.2008, “Kodi Zgjedhor i Republikës së Shqipërisë”, i ndryshuar, i propozon për shqyrtim dhe miratim Komisionit Rregullator projektvendimin “Për përfshirjen për herë të parë të votimit nga jashtë vendit në procedurat e zakonshme të votimit”.

**Pavlina DOÇAJ** - Drejtoria e Ligjshmërisë

**Jona JOSIFI**  - Drejtoria e Votimit nga Jashtë

**Majlinda ÇELMETA -** Sekretar i Përgjithshëm (në mungesë dhe me urdhër)